CELEX: C2007/315/34
Language: bg
Date: 2007-12-22 00:00:00
Title: Дело C-464/06: Решение на Съда (трети състав) от 18 октомври 2007 г. (преюдициално запитване от Korkein hallinto-oikeus — Финландия) — Производство, образувано от Avena Nordic Grain Oy (Земеделие — Режим на възстановяванията при износ на земеделски продукти — Регламент (ЕО) № 800/1999 — Член 5 — Подаване на декларацията за износ — Изпращане по факс)

22.12.2007   
            
            
               BG
            
            
               Официален вестник на Европейския съюз
            
            
               C 315/20
            
         Решение на Съда (трети състав) от 18 октомври 2007 г. (преюдициално запитване от Korkein hallinto-oikeus — Финландия) — Производство, образувано от Avena Nordic Grain Oy
   (Дело C-464/06) (1)
   
   (Земеделие - Режим на възстановяванията при износ на земеделски продукти - Регламент (ЕО) № 800/1999 - Член 5 - Подаване на декларацията за износ - Изпращане по факс)
   (2007/C 315/34)
   Език на производството: фински
   Препращаща юрисдикция
   Korkein hallinto-oikeus
   Страни в главното производство
   
      Ищец: Avena Nordic Grain Oy
   Предмет
   Преюдициално запитване — Korkein hallinto-oikeus — Тълкуване на член 5, параграф 5 от Регламент (ЕО) № 800/1999 на Комисията от 15 април 1999 година за установяване на общи подробни правила за прилагане на режима на възстановяванията при износ на земеделски продукти (ОВ L 102, стp. 11; Специално издание на български език, 2007 г., глава 3, том 27, стр. 187) — Невземане предвид на декларация за износ, изпратена по факс, чиито оригинал е достигнал до съответните власти едва след дейностите по натоварването — Принципи на пропорционалност и на добро управление
   Диспозитив
   Член 5 от Регламент (ЕО) № 800/1999 на Комисията от 15 април 1999 г. за установяване на общи подробни правила за прилагане на режима на възстановяванията при износ на земеделски продукти, изменен с Регламент (ЕО) № 90/2001 на Комисията от 17 януари 2001 г., следва да се тълкува в смисъл, че допуска компетентните митнически власти да приемат декларация за износ на земеделски продукти, когато тя е изпратена по факс преди натоварването с цел транспортиране на износните стоки, когато така изпратената декларация съдържа всички необходими данни за извършване на физическата проверка на изнасяните стоки и когато въпросната операция по износ не е опорочена от измама или от опит за измама. Такъв е случаят, когато стоките, посочени в изпратената по факс декларация за износ, са достигнали до третите страни по местоназначение и изпратената впоследствие оригинална декларация съвпада напълно с изпратената по факс декларация. Препращащата юрисдикция следва да провери дали тези условия са изпълнени в главното производство.
   
      (1)  ОВ C 326, 30.12.2006 г.